Global Warming | বরফশূন্য হয়ে যেতে পারে দক্ষিণ মেরুসাগর

বরফশূন্য হয়ে যাচ্ছে দক্ষিণ মেরুসাগর (Polar Ocean)। তেমনটাই পূর্বাভাস দিয়েছেন পরিবেশ বিজ্ঞানীরা। উপগ্রহ (Satellite) চিত্রে ধরা পড়েছে দক্ষিণ মেরুসাগরের (Antarctic Ocean) উপর ভেসে থাকা বরফ ধীরে ধীরে গলতে শুরু করেছে। এমনটা চলতে থাকলে আগামী কয়েক বছরে বরফ শূন্য হয়ে যাবে মেরুসাগর। এ বছর ২৫ ফেব্রুয়ারির রেকর্ড বলছে, প্রায় ১.৯২ মিটার বর্গকিলোমিটার এলাকা জুড়ে বরফ গলেছে। এর আগে ২০২২ সালের ২৫ ফেব্রুয়ারি সব চেয়ে কম বরফ ছিল মেরু সাগরে। ওই দিন ভাসমান বরফ ছিল ১.৯২ মিটার স্কোয়ার কিলোমিটার জুড়ে। কিন্তু ফেব্রুয়ারিতে এতো কম বরফ দেখা যায়নি। এর জন্য বিজ্ঞানীরা বিশ্ব উষ্ণায়নকেই দায়ী করছেন।

আরও পড়ুন: Imran Khan Update | ইমরানের গ্রেফতারি নিয়ে লাহোর রণক্ষেত্র, দেশজুড়ে বিক্ষোভ পিটিআইয়ের

বিজ্ঞানীরা জানিয়েছেন, মেরু বরফ জোট গলবে, সমুদ্রের জলস্তর তত বাড়বে। এছাড়াও সাগরে ভাসমান বরফ মেরুপ্রদেশের সামুদ্রিক ঝড়কে রুখে দেয়। তাই বরফ গলার কারণে ওই অঞ্চল আর নিরাপদ হবে না । একেই সঙ্গে পরিবর্তন হবে ভূপ্রাকৃতিক জলবায়ুর। গবেষকরা বলছেন, রেকর্ড হারে বরফ গলছে মেরু অঞ্চলগুলিতে (Climate Change)। বিশেষত গত কয়েক বছরে মেরু প্রদেশে বড় বড় বরফের চাঁই অদৃশ্য হয়েছে। বিজ্ঞানীরা বলছেন, বরফ গলার হার যত বাড়বে, তত বাড়বে পৃথিবীর উষ্ণতা। যদি মেরু অঞ্চলের হিমবাহ সম্পূর্ণ গলে যায়, তাহলে গোটা পৃথিবী সমুদ্রের জলস্তরে গড়ে ২৩ ফুট বাড়বে। যা সমুদ্রোপকূলবর্তী বহু দেশের বহু শহর জলের তলায় চলে যাবে।

এছাড়াও গ্রিনল্যান্ডও (Greenland) দ্রুত বরফের পরিমাণ হারাচ্ছে। এর ফলে সমুদ্রতলের উচ্চতা বাড়ার ফলে বহু অংশে বন্যা হতে পারে, জলে ভেসে যেতে পারে বহু বড় বড় সমুদ্র উপকূলবর্তী শহরও।